Sci (attrezzu)

Lu sci è n'attrezzu spurtivu chi si metti ê pedi, tramiti nu cumplessu d'attacchi chi lu fìssanu ê scarpi, e chi pirmetti di sciddicari di na calata chi prisenta na supirfici cummigghiata di nivi.

Lu sci, chi si porta pi para, pirmetti la pratica di lu sport omònimu, lu sci, assai pupulari ntô vernu ntê zoni muntagnusi.

Li primi sci, usati nzinu â mità dû XX sèculu, eranu fabbircati di lignu e avèvanu la lunchizza di quasi du' metri. Òi li sci sunnu cchiù leggi, cchiù curti (si raccumanna na lunchizza di deci cintimitri cchiu curta di la autizza di la pirsuna chi li porta), e hannu na forma, lu carving, chi pirmetti di cuntrullari la sciddicata, e di canciari dirizzioni assai facirmenti.

Catigurìa:Sport